| **Bronisław Maria Komorowski** |
| --- |
| Lenkijos Prezidentas |
|  |
| Gimė | 1952 m. birželio 4 d. (70 metų)Silezijos Obornikuose |
| Tėvas | Zygmunt Komorowski |
| Motina | Jadwiga Szalkowska |
| Sutuoktinis (-ė) | Anna Komorowska |
| Lenkijos Prezidentas |
|  |
| Veikla | lenkų istorikas, visuomeninis ir politinis veikėjas, nuo 2007 m. Lenkijos seimo pirmininkas. 2010-2015 metais Lenkijos prezidentas |
| Partija | 1980 m. Solidarumas |
|  |
| Alma mater | 1977 m. Varšuvos universitetas |
|  |
| Žymūs apdovanojimai |
| Order Orła Białego (z urzędu) Krzyż Wielki Orderu Odrodzenia Polski (z urzędu) Narodowy Order Zasługi Republiki Malty II klasy Order Księcia Jarosława Mądrego V klasy (Ukraina) Komandoria Missio Reconciliationis Krzyż "Pro Mari Nostro" |
|  |
|  **Vikiteka** | Bronisław Komorowski |
| Parašas |
|  |

**Bronisław Maria Komorowski** (g. 1952 m. birželio 4 d. Silezijos Obornikuose) – lenkų istorikas, visuomeninis ir politinis veikėjas, nuo 2007 m. iki 2010 m. Lenkijos seimo pirmininkas. Nuo 2010 m. rugpjūčio 6 d. iki 2015 m. rugpjūčio 6 d. Lenkijos Respublikos prezidentas.

Biografija
----------

1977 m. baigė Varšuvos universiteto Istorijos fakultetą.

Nuo septintojo dešimtmečio Lenkijos skautijos narys ir opozicinis veikėjas. 1968 m. dalyvavo jaunimo protestuose. 1977–1980 m. dienraščio „Słowo Powszechne" redakcijos stažuotojas. Nuo 1977 m. Darbininkų gynimo komiteto, taip pat Žmogaus ir piliečio teisių gynimo sąjūdžio bendradarbis. Savilaidos mėnraščio „Głos" leidėjas. 1979 surengė demonstraciją Varšuvoje, už ką 1980 m. buvo nuteistas mėnesiui laisvės atėmimo.

Nuo 1980 m. Solidarumo veikėjas. 1980–1981 m. Solidarumo Mazovijos regiono Socialinių tyrimų centro bendradarbis. 1981 m. gruodžio 13 d. buvo internuotas. 1981–1989 m. Niepokalanovo kunigų seminarija mokytojas. 1989–1990 m. ministro Aleksandro Hallo kabineto direktorius. 1990–1993 m. pirmas civilinis gynybos viceministras.

1991–1997 m. Demokratinės sąjungos ir Laisvės sąjungos narys, 1993–1995 m. šių partijų generalinis sekretorius. 1991 m. ir 1993 m. išrinktas Lenkijos Seimo nariu pagal Demokratinės sąjungos sąrašą. Nuo 1997 m. Konservatyvi liaudies partijos generalinis sekretorius ir pirmininko pavaduotojas. 1997 m. išrinktas Seimo nariu pagal Solidarumo rinkimų akcijos sąrašą. Iki 2000 m. Seimo Gynybos komisijos pirmininkas.

2000–2001 m. gynybos ministras.

Nuo 2001 m. Pilietinės platformos veikėjas, šios partijos Tarybos narys. 2001–2005 m. 2005–2007 m ir nuo 2007 m. Seimo narys išrinktas pagal Pilietinės platformos sąrašą.

Nuo 2005 m spalio 26 d. Seimo pirmininko pavaduotojas. 2007 m. lapkričio 5 d. išrinktas Seimo pirmininku.

Mykolo Romerio universiteto garbės daktaras (2008 m.)

2010 m. balandžio 10 d. žuvus prezidentui Lechui Kačinskiui, Bronislavas Komarovskis tapo laikinuoju šalies vadovu.

2010 m. prezidento rinkimuose nugalėjo J. Kačinskį ir tapo Lenkijos prezidentu.

2015 m. spalio 13 d. jam suteiktas Rokiškio krašto garbės piliečio vardas.

Nuorodos
--------

* ;
* .

Šaltiniai
---------

1. ↑
2. ↑

  

  

  


| Politinis postas |
| --- |
| Prieš tai:**Lechas Kačinskis** | **Lenkijos Respublikos Prezidentas**2010 m. - 2015 m.   | Po to:**Andrzej Duda** |
| Prieš tai:**Liudvikas Dornas** | **Lenkijos Respublikos Seimo maršalka**2007 - 2010 m.  | Po to:**Gžegožas Schetyna** |
| Prieš tai:**Janušas Oniškevičius** | **Lenkijos Respublikos Nacionalinės gynybos ministras**2000–2001   | Po to:**Ježis Šmaidzinskis** |